Etter finanskrisen: 30 millioner flere arbeidsledige
- Den globale arbeidsledigheten er fortsatt over 30 millioner høyere enn før krisen, konstaterer ILOs leder Guy Ryder. - Og nærmere 40 millioner flere kvinner og menn har helt sluttet å lete etter arbeid, sier han. Arbeidsledigheten i kriserammede land som Hellas og Spania har nå passert 25 prosent, og verden over har antallet ledige passert 200 millioner. Mer enn hver tredje ledige er under 25 år. - Av dem som har jobb, tjener 900 millioner kvinner og menn for lite til å kunne heve seg selv og familiene sine over fattigdomsgrensa, sier Ryder. Dersom den positive utviklingen man hadde før krisen hadde fått fortsette, hadde dette tallet i dag vært 55 prosent lavere.
Det er i dag 30 millioner flere arbeidsledige i verden enn før den globale finanskrisen, viser tall fra Den internasjonale arbeidsorganisasjonen (ILO).